జబ్ వి మెట్
జబ్ వి మెట్ ([1], ఆంగ్లం: సిన్స్ వుయ్ మెట్ ) 2007లో విడుదలయిన హాస్య ప్రేమకథా చిత్రం, దీని కథ రాసింది మరియు దర్శకత్వం వహించింది ఇంతియాజ్ అలీ.శ్రీ అష్ట వినాయక సినివిజన్ లిమిటెడ్ వారు సమర్పించిన ఈ చిత్రానికి ధిల్లిన్ మెహతా నిర్మాతగా వ్యవహరించారు. నటులు షాహిద్ కపూర్, కరీనా కపూర్ లు ఈ చిత్రం ద్వారా నాలుగోసారి కలిసి నటించారు. ఉత్తర [[భారతదేశ గొప్ప నటులు ధారా సింగ్, సౌమ్యా టాండన్|భారతదేశ [[గొప్ప నటులు ధారా సింగ్, సౌమ్యా టాండన్]]]] లు సహాయపాత్రలలో నటించారు.
ఈ చిత్రకథ ఒక చురుకైన పంజాబీ అమ్మాయి, జీవితం మీద నిరాశచెందిన ముంబైకి చెందిన వ్యాపారవేత్త రాత్రిపూట ఢిల్లీకి వెళ్ళే రైలులో కలుసుకోవడంతో కథ మొదలవుతుంది. ఆమె ప్రవర్తనతో విసిగిపోయి స్టేషను వద్ద దిగిపోయిన అతన్ని తిరిగి రైలు ఎక్కించే ప్రయత్నంలో ఆమె కూడా అతనితోపాటు ఒక నిర్మానుష్య ప్రాంతంలో మిగిలిపోతుంది. అత్యంత ఒత్తిడికి లోను చేస్తున్న అతని కార్పొరేట్ ఉద్యోగాన్ని వదిలేసిన అతను మనసులో ఏవిధమైన లక్ష్యం లేకుండా ఉంటాడు, ఆ అమ్మాయి అతన్ని తన ఇంటికి తీసుకువెళ్ళడానికి ఒప్పించి, తరువాత తన రహస్య ప్రేమికునితో పారిపోవడానికి సాయం అడుగుతుంది.
యు.కె.లో విడుదలకు ఒక రోజు ముందే, 26 అక్టోబరు 2007న ప్రపంచవ్యాప్తంగా విడుదలయి, ఇండియన్ బాక్సాఫీస్ వద్ద మరియు ఇతర దేశాలలో కూడా గొప్ప విజయాన్ని అందించింది. ఈ చిత్ర విజయంతో,చిత్ర పంపిణీదారులు శ్రీ అష్ట వినాయక సినివిజన్ లిమిటెడ్ వారు ఈ సినిమాను మోజర్ బేర్ కంపెనీ సహాయంతో నాలుగు దక్షిణభారత భాషలు తెలుగు, తమిళం, కన్నడ, మళయాళంలలో తిరిగి నిర్మిస్తామని ప్రకటించారు.[2]
ఒక గొప్ప పారిశ్రామికవేత్త యొక్క క్రుంగిపోయిన కొడుకైన ఆదిత్య కాష్యప్ (షాహిద్ కపూర్), తన ప్రేయసి వివాహం వేరొకనితో జరగడం చూసి నిరాశ చెందుతాడు. తన మొహాన్ని ప్రపంచానికి చూపించడానికి సిగ్గుపడి, ఆ పెళ్ళి నుండి బయటకు వచ్చి, ఆ రాత్రి రైలు ఎక్కుతాడు. ప్రయాణంలో ఉండగా, సొంత ఊరు భటిండా(పంజాబ్)కు వెళుతున్న ఒక అందమైన, చురుకైన అమ్మాయి గీత్ ధిల్లాన్ (కరీనా కపూర్)ను కలుస్తాడు.
ప్రారంభంలో, ఆదిత్య, గీత్ వల్ల చాలా చిరాకు పడతాడు, కలిసిన ప్రతిసారి అతన్ని మానసికంగా విసిగిస్తూ ఉంటుంది. కుటుంబసభ్యులు కోపపడతారనే భయంతో, తన ప్రియుడు అంశుమన్(తరుణ్ అరోరా)తో కలిసి పారిపోదామనే ఆలోచనను ఆదిత్యకు వివరిస్తుంది గీత్. గీత్ తో విసిగిపోయిన ఆదిత్య రైలు దిగిపోతాడు. అతన్ని తిరిగి తీసుకురావాలనే ప్రయత్నంలో గీత్ కూడా రైలు దిగుతుంది. చివరికి వారిద్దరు నిర్మానుష్య ప్రాంతం బాద్నగర్ లో సామాను, డబ్బు లేకుండా మిగిలిపోతారు.
ఇంటికి రావడంతోనే, గీత్ కుటుంబం(పవన్ మల్హోత్రా, దారా సింగ్ మరియు కిరణ్ జునేజా) వారిద్దరూ ప్రేమికులని అపోహ పడతారు, కాని వీరిద్దరూ వారి మధ్య అటువంటిదేమీ లేదని కుటుంబానికి విశ్వాసం కలిగిస్తారు. ఆదిత్య తను గొప్ప పారిశ్రామికవేత్తని వారికి తెలియకూడదని, తను ఒక సంగీత విద్వాంసుడినని చెప్పి వారిని నమ్మిస్తాడు. కొద్దిరోజుల తరువాత గీత్ కుటుంబం, గీత్ కు ఒక పెళ్ళిసంబంధం చూస్తారు. అతడు గీత్ ను కలవడానికి వచ్చినప్పుడు, గీత్ ఆదిత్యతో కలిసి అతనికి అనుమానం కలిగే విధంగా ప్రవర్తిస్తుంది. దాంతో అతడు అక్కడి నుంచి వెళ్ళిపోతాడు. ఆ రోజు రాత్రి, గీత్ మనాలిలో ఉన్న తన ప్రియుడు అంశుమన్ ను పెళ్ళిచేసుకోవడానికి ఆదిత్యతో కలిసి ఇంటినుండి పారిపోతుంది. అయితే, గీత్ సోదరి వారిద్దరు కలిసి పారిపోవడాన్ని గమనించి కుటుంబసభ్యులకు చెప్తుంది. వాళ్ళు కంగారుగా తప్పించుకుని పారిపోవడంతో, గీత్ కుటుంబసభ్యులకు వారిద్దరూ ప్రేమికులనే అనుమానం బలపడుతుంది. వారు మనాలి వరకు వెళ్ళినతర్వాత ఎవరిదారిన వారు విడిపోతారు.
ముంబయికి తిరిగిరావడంతోనే గీత్ సాంగత్యంలో అతనికి అలవడిన ఆశావాద దృక్పదంతో, ఆదిత్య తన పరిశ్రమను ఉన్నత స్థానానికి తీసుకువెళతాడు. తొమ్మిది నెలల తరువాత, "గీత్" పేరు మీదుగా ఒక క్రొత్త ఉత్పత్తి, ఒక కాలింగ్ కార్డు మార్కెట్ లోకి ప్రవేశపెడతాడు. గీత్ కుటుంబం ఈ ఆవిష్కరణను టి.వి.లో చూసి ఆదిత్యను కలవడానికి ముంబాయికి వెళతారు. గీత్ ఇంతవరకూ ఇంటికి వెళ్ళలేదని తెలుసుకుని ఆదిత్య ఆశ్చర్యపోతాడు. తనను తిరిగి ఇంటికి తీసుకువచ్చే బాధ్యతను ఆదిత్య తీసుకుంటాడు.
ఆదిత్య తిరిగి మనాలి చేరుకుంటాడు, గీత్ తన భర్తతో కలిసి ఉంటుందని బావించిన ఆదిత్య, అంశుమన్ తనతో పెళ్ళికి తిరస్కరించి, నడిరోడ్డు మీద వదిలేశాడని తెలుసుకుంటాడు.
ఆదిత్య కాష్యప్ గా షాహిద్ కపూర్ గీత్ ధిల్లాన్ గా కరీనా కపూర్ గీత్ యొక్క అంకుల్ గా పవన్ మల్హోత్రా గీత్ తాతగారి గా దారా సింగ్ గీత్ తల్లి గాకిరణ్ జునేజా రూప్ గా సౌమ్య టాండన్ అంశుమన్ గా తరుణ్ అరోరా ఆదిత్య తల్లి గా దివ్యా షా
ఈ చిత్ర తోలి నిర్మాణ కార్యక్రమాలు 2007 లో మొదలుపెట్టినప్పుడు, శ్రీ అష్ట వినాయక సినివిజన్ లిమిటెడ్ వారు నిజజీవితంలో అప్పటి ప్రేమ జంట అయిన షాహిద్ మరియు కరీనా కపూర్ లు కలిసి నటిస్తున్న ఈ మొదటి "హాస్య ప్రేమకథా చిత్రానికి"[[ ఇంతియాజ్ అలీ దర్శకత్వం వహిస్తారని ప్రకటించారు.[3]]] అలీ ఈ చిత్రానికి నటులను ఎన్నుకుంటున్నప్పుకు కరీనా కపూర్ గీత ధిల్లాన్ పాత్రకు అతని మొదటి ఎంపిక కాగా, షాహిద్ ను మాత్రం అతన్ని కలిసిన, అతను కేవలం చిత్రాలలోని యువకుడు మాత్రమే కాదని తెలుసుకొని, తరువాత ఆదిత్య కాష్యప్ పాత్రకు ఎంపిక చేశారు. అలీ వారిద్దరి పాత్రల గురించి మాట్లాడుతూ," ఈ చిత్ర కథానాయిక రైలు తప్పిపోయినప్పుడు సహజంగా కనిపించాలి, ఆమె ఏ విధమైన అలంకారం లేకపోయినప్పుటికి, అందంగా, చురుకుగా, మాటకారిగా, చిరాకు కలిగించకుండా ఆసక్తి కరంగా ఉండాలి. నేను ప్రత్యేకంగా కరీనాకు అభిమానిని కాను, ఆమె చిత్రాలు ఎక్కువగా చూడనప్పటికి ఆమె గీత్ పాత్రకు న్యాయం చేస్తుందని నాకు తెలుసు.[...] [షాహిద్ గురించి మాట్లాడుతూ], నేను అతన్ని కలిసినప్పుడే అతను చేసిన పాత్రలలో అతన్ని మరిచిపోలేమని నాకు అర్ధమైంది. అతను జీవితంలో చాలా పక్వతను సాధించాడు అది అతని పాత్రలలో కనిపిస్తుంది. పక్వతను సాధించిన ఒక సాధారణ యువకుని పాత్రకు అతను న్యాయం చేశాడు." అని చెప్పారు[4]
ఈ చిత్రవర్గం 20 మార్చి 2007 నుండి చండీఘర్, పంజాబ్ లలో షూటింగ్ మొదలుపెట్టి, తరువాత సిమ్లా[5], మనాలి, హిమాచల్ ప్రదేశ్ [6] లలో కొన్ని ప్రత్యేక సన్నివేశాలను చిత్రీకరించారు. హిమాలయాలు[7] మరియు రోథంగ్ పాస్ లలో ఒక పాటను చిత్రీకరించారు.[8] చిత్ర ఆఖరిభాగాన్ని ముంబాయిలో చిత్రిస్తున్నప్పుడు, కరీనా, షాహిద్ ల జంట విడిపోయినట్లుగా పుకార్లు సూచించాయి. ముందు ఇది చిత్రం పేరు కోసం చేశారని మీడియా వర్గాలు పేర్కొన్నప్పటికి, తరువాత వారు విడిపోవడం నిజమని నిర్ధారించబడింది.[9] ఈ సినిమా పేరు కోసం అందరికీ తెలిసేలా ఎన్నిక జరిగింది; చిత్ర ప్రేక్షకులకు పంజాబ్ మెయిల్ , ఇష్క్ వయా భటిండా , మరియు జబ్ వి మెట్ ల నుండి ఒకటి ఎన్నుకునే అవకాశం దొరికింది.[10][11]
చిత్ర విజయం కోసం, ఈ చిత్ర నటులు విడివిడిగా అనేక టెలివిజన్ కార్యక్రమాలలో పాల్గొన్నారు. కరీనా కపూర్ సరెగమప చాలెంజ్ 2007 అనే పాటలపోటీ కార్యక్రమానికి అతిధి న్యాయ నిర్ణేతగా వ్యవహరించగా, షాహిద్ వరుసగా అముల్ స్టార్ వాయిస్ ఆఫ్ ఇండియా మరియు ఝలక్ దిఖలాజా [12][13] అనే కార్యక్రమాలలో కనిపించారు. తరువాత వారిద్దరు కలిసి నాచ్ బలియే అనే కార్యక్రమంలో కనిపించారు.[14] ఇవే కాకుండా, ఈ చిత్ర నిర్మాతలు ముంబాయి[[లోని పశ్చిమ మరియు మధ్య రైల్వే లోని రెండు స్థానిక రైళ్ళకు చిత్రంలోని బొమ్మలను రంగులు వేయించారు, రైలు ప్రయాణికులకు షాహిద్ తో మాట్లాడే అవకాశం కలిగించి జబ వుయ్ మెట్ విజయం కోసం కృషి చేశారు.[15]]] 23 అక్టోబరు 2007 నాటి రాత్రి, ముంబాయిలోని యాష్ రాజ్ స్టూడియోస్ లో ఈ చిత్రం కోసం పనిచేసిన కార్యవర్గం మరియు వారి కుటుంబసభ్యుల కోసం ఈ సినిమాను ముందుగా ప్రదర్శించారు.[16]
ఈ చిత్రం 26 అక్టోబరు 2007 న భారతదేశం మొత్తం మీద 70% విడుదలయి వారాంతానికి 90% నికి పెరిగి శుభారంభాన్ని ఇచ్చింది.[17] మొదటివారం 350 ధియేటర్లలో[18] సుమారుగా 11.75 కోట్ల రూపాయలు వసూలు చేసి, రెండవవారంలో అడుగు పెడుతూనే భారీ వసూళ్ళను[19] నమోదు చేస్తూ, ప్రపంచవ్యాప్తంగా ప్రదర్శనలలో 40% - 50% పెరుగుదలను నమోదు చేసుకుంది.[20]
రెండవవారం 9 కోట్లరూపాయలు వసూలు చేసి, రెండు వారాలకు కలిపి 21కోట్ల రూపాయల భారీ వసూళ్ళతో,[21] ఈ చిత్రం ఘనవిజయాన్ని నమోదు చేసుకుంది.[22] మూడవవారంలో జబ్ వి మెట్ మరో 2కోట్ల రూపాయలను వసూలు[23] చేసినప్పటికి, కొన్ని ఇబ్బందులను ఎదుర్కొంది. సరిగ్గా అప్పుడే విడుదలయిన ఫరాహ్ ఖాన్ యొక్క ఓమ్ శాంతి ఓమ్ మరియు సంజయ్ లీలా బన్సాలీ యొక్క సావరియా చిత్రాల వల్ల ఈ చిత్ర ప్రదర్శనల సంఖ్య తగ్గిపోయింది.[24] ప్రేక్షకులు నటనకు అధిక ప్రాధాన్యత ఇవ్వడం వలన మరియు తరువాతి చిత్రాలు బాగా ప్రదర్శించ బడకపోవడం వలన, తరువాత వారాలలో ఈ చిత్ర కాపీలు దేశవ్యాప్తంగా విపరీతంగా పెరిగాయి,[25][26] ఫలితంగా ఈ చిత్రం వసూళ్ళు 50% పెరుగుదలను నమోదుచేశాయి.[27] 14 నవంబరు 2007 నాటికి విజయవంతంగా 50 రోజులు పూర్తి చేసుకుని,[28] ఇండియన్ బాక్సాఫీస్ వద్ద ఘనవిజయాన్ని నమోదుచేసుకుంది[29] మరియు తర్వాత విడుదలయిన ఓమ్ శాంతి ఓమ్ కంటే ఎక్కువ ప్రదర్శనలు ఇవ్వగలిగింది.[30]
ఫిబ్రవరి 2008 నాటికి జబ్ వి మెట్ సుమారుగా 30కోట్లరూపాయల వ్యాపారాన్ని చేసి,[31] ఆ సంవత్సరానికి గొప్ప విజయంగా నిలిచింది.[29][32] జనవరి 30, 2008న బాక్సాఫీస్ వద్ద 100 రోజులు పూర్తి చేసుకున్నట్లుగా ప్రకటించారు. ఢిల్లీలోని PVR సినిమాస్ వారు, ప్రేమికుల రోజు సంధర్బంగా ఈ చిత్ర ప్రత్యేక ప్రదర్శన ఇచ్చారు.[33]
అదే సమయంలో, జబ్ వి మెట్ ఇతర దేశాలలో ముఖ్యంగా ఇతర దేశాల కంటే ఒకరోజు ముందు అక్టోబరు 26న విడుదలయిన యు.కె.లో కూడా విజయాన్ని సాధించింది. యు.కె. లో 10వ స్థానాన్ని పొంది, ముందుగా ప్రదర్శించే రాత్రి ప్రదర్శనలలో £ 11,488లు, మొదటి వారాంతంలో £144,525లు మొత్తంగా £156,013లు కేవలం 31 ఆటలలో వసూలు చేయగలిగింది.[34] ఈ చిత్రం తన విజయయాత్రను రెండవవారం కూడా కొనసాగిస్తూ, భారీ వ్యాపారాన్ని నమోదు చేసి, రెండువారాలకు కలిపి £325,996 [సుమారుగా 2.67 కోట్లు)లు వసూలు చేసింది]; సూపర్ హిట్ గా నిలిచింది.[35] 5వారాల తరువాత జబ్ వి మెట్ 54ధియేటర్ల[36][37] నుండి £43,529లు వసూలుచేసి, మొత్తంగా £424,681 [సుమారుగా రు. 3.30 కోట్లు)లు భారీవసూళ్ళు చేసింది.
ఈ చిత్రం విడుదలతోనే అందరి మన్ననలను పొందింది. విమర్శకులు కూడా ఈ చిత్ర నిరాడంబరతను, కథను మెచ్చుకుని, "ఈ చిత్రం 2007వ సంవత్సరపు బాలీవుడ్ యొక్క ఉత్తమ ప్రేమ కథా చిత్రాలలో ఒకటి"గా అభివర్ణించారు.[38][39] ఈ చిత్ర దర్శకత్వం మరియు నటనను ప్రత్యేకంగా అభినందించారు. ఇండియాFM నుండి తరణ్ ఆదర్శ్ ఈ చిత్రానికి 5కు 3.5 రేటింగ్ ఇచ్చి "ఈ చిత్రాన్ని వెచ్చని ఎండలో ఉల్లాసాన్నిచ్చే చల్లని పుచ్చకాయ రసం" అని వర్ణించారు.[38] 2 సుభాష్ కె. ఝా గారు, "జబ్ వి మెట్ చిత్రాన్ని చూసేటప్పుడు కలిగే ఆ ప్రత్యేక అనుభవం ఈ వయస్సులో రావడం చాలా కష్టమని అభివర్ణించారు."[40] CNN-IBN నుండి రాజీవ్ మసంద్ గారు, ఈ చిత్రానికి 5కు గాను 3 నక్షత్రాలను ఇచ్చి, మన మొహంపై నవ్వు చిందించే చిన్ని చిన్ని అనుభవాలు కలిసిన చిత్రంగా దీన్ని అభివర్ణించారు.[41]
చాలామంది విమర్శకులు ఈ చిత్ర విజయానికి ప్రేమజంట షాహిద్ మరియు కరీనాల మధ్య ప్రత్యేక బంధమే కారణమని ఒప్పుకున్నారు. రాజీవ్ మసంద్ గారు ఇంకా మాట్లాడుతూ, "ఈ చిత్రం యొక్క మాయాజాలం అంతా ఈ చిత్ర కథానాయకుల జంట మొదట తెరపై కనిపించినప్పటినుండి మన ఏకాగ్రతను పట్టుకోవడంలో ఉందని చెప్పారు".[41] తరణ్ ఆదర్శ్ మాట్లాడుతూ, "షాహిద్ ఇంతవరకూ రాని గొప్ప పాత్రను జబ్ వుయ్ మెట్ లో పోషించారని, కరీనా కూడా గొప్పగా నటించిందని తెలిపారు. జబ్ వి మెట్ ఆమె జీవితంలో మలుపని[వ్యక్తిగతంగానే కాక వృత్తిపరంగాకూడా] అభిప్రాయపడ్డారు.
ది టైమ్స్ ఆఫ్ ఇండియా ఈ చిత్రానికి 5కు గాను, 4 నక్షత్రాలను ఇచ్చి ఈ చిత్రం అద్భుతమైన నటనను కనబరచిన షాహిద్ మరియు కరీనాలకు చెందుతుందని, యువకుడు, యువతిని కలిసే కథకు ఒక క్రొత్త నిర్వచనాన్ని ఇచ్చారని అభిప్రాయపడ్డారు.[42] ఇండియాగ్లిట్జ్.కామ్ నుండి జోగిందర్ తుతేజ 5 గాను 3.5 నక్షత్రాలను ఇచ్చి ఈ చిత్రాన్ని "షాహిద్-కరీనా" ల DDLJ గా అభివర్ణించి, ఈ చిత్రం గురించి మాట్లాడుతూ " ఏ ఇద్దరు నటులైనా వారి నటనకు సరైన ప్రతిఫలము, ప్రాధాన్యత లభించకపోతే బాధగా ఉంటుంది" అని అభిప్రాయపడ్డారు.[43]
ఈ చిత్ర దర్శకుడు ఇంతియాజ్ అలీకి కూడా అందరి మన్ననలు లభించాయి. ఇండియాటైమ్స్ ఆయన గురించి, 2004 లో విడుదలైన "సోచా నా థా " లాంటి గొప్ప సినిమా తరువాత ఇంతియాజ్ అలీ, మంచి ఫలితాలను చాలా సులభంగా పొందుతున్నారు"[44] అని వ్రాసారు. బాలీవిస్తా.కామ్ వారు ఈ చిత్ర ఇతివృత్తంతో భారతదేశంలో గాని, ప్రపంచవ్యాప్తంగా గాని చాలా తక్కువ సినిమాలు వచ్చాయని అభిప్రాయపడ్డారు. ఇంతియాజ్ అలీ గారి కథ మరియు దర్శకత్వం ఈ సినిమాకు ప్రత్యేకతలని వ్రాసారు.[45]
జబ్ వి మెట్ చిత్రం సాధించిన పురష్కారాలు మరియు ప్రతిపాదనల పట్టిక కొంతవరకు క్రింద ఇవ్వబడినది.
7 డిసెంబరు2007 న ఈ చిత్రం డివిడి రూపంలో అధికారికంగా యు.ఎస్, యు.కె, యు.ఎ.ఇ. లలోను, ప్రపంచవ్యాప్తంగా మార్కెట్ లోకి విడుదల చేయబడింది. ఇంగ్లీషు, పోర్చుగీసు, అరబిక్ & స్పానిష్ పేర్లు కలిగిన ఈ డివిడి, ఒక పెట్టెలో అమర్చబడి ఇవ్వబడింది.[60]
భారతదేశంలో, జబ్ వి మెట్ డివిడి జనవరి 29న 50 రూపాయల కంటే తక్కువ ఖర్చులో రెండు డివిడిలు కలిగిన ఒకే ప్యాక్ గా విడుదలయింది. ఈ చిత్ర నిడివి 138 నిముషాలు కావడంతో, ప్యాక్ లోని అదనంగా ఉన్న డివిడిలో 20 నిముషాల పాటు చిత్రనిర్మాణంలో జరిగిన కొన్ని సన్నివేశాలను ఉంచారు. ఇండియా ఎఫ్.ఎమ్ ఈ డివిడికి 5 కు గాను 4 నక్షత్రాలను ఇచ్చి, "జబ్ వి మెట్ ఖచ్చితంగా కొనాల్సినది. ఈ విషయంలో రెండవ ఆలోచన లేదు" అని అభిప్రాయపడింది. జబ్ వి మెట్ విడుదలయిన తర్వాత వచ్చిన హాస్య సినిమాలలో ఓమ్ శాంతి ఓమ్, వెల్ కమ్ మరియు తారే జమీన్ పర్ మాత్రమే కొంత విజయాన్ని సాధించగలిగాయి. దీన్నిబట్టి ఇంతియాజ్ అలీగారి ఈ చిత్రం బాక్సాఫీస్ వద్ద ఎంత గొప్ప విజయాన్ని సాధించిందో చెప్పనక్కరలేదు.[61]
ఈ చిత్ర సంగీత దర్శకుడు ప్రీతమ్ చేత కంపోజ్ చేయబడిన పాటలకు ఇర్షాద్ కామిల్ రచయితగా వ్యవహరించాడు. ఈ చిత్ర ఆడియో, 2007 సెప్టెంబరు 21న సరెగమప చాలెంజ్ 2007 సంగీత కార్యక్రమంలో అగ్రనటి కరీనాకపూర్ చే విడుదలచేయబడింది.[12] ఇండియా ఎఫ్.ఎమ్ నుంచి జోగిందర్ తుతేజా ఈ చిత్ర ఆడియోకు 5 కు గాను 3.5 నక్షత్రాలు ఇచ్చి, ఆడియో గురించి మాట్లాడుతూ," 2007లో ప్రీతమ్ సంగీత దర్శకత్వం వహించిన భూల్ భులైయా , ఆవారాపన్ , హాట్రిక్ , క్యా లవ్ స్టోరీ హై మరియు జస్ట్ మారీడ్ సినిమాలకు మంచి సంగీతాన్ని అందించి వెలుగులోనికి వచ్చారు. కాని లైఫ్...ఇన్ ఎ మెట్రో లాంటి ప్రేక్షకాదరణ పొందిన ఆల్బమ్ తర్వాత అంతటి సంతృప్తి ఇచ్చే అనుభవం జబ్ వి మెట్. ఈ ఆల్బమ్ ను అన్ని వర్గాల ప్రజలను ఆకట్టుకునే గొప్ప ఆడియోకు మంచి ఉదాహరణగా చెప్పుకోవచ్చు".[62]
ఈ చిత్ర ఆడియో మొదట 8వ స్థానంలో ఉన్నప్పుటికీ, రెండవ వారానికి 5వ స్థానానికి ఎగబాకింది.[63] తరువాత కొన్నివారాలకే ఈ ఆల్బమ్ నిదానంగా మ్యూజిక్ చార్ట్స్ లో పైకి ఎగబాకి[64], ఈ సినిమా విడుదల తర్వాత ఆల్బమ్ అమ్మకాలలో పెరుగుదల కనిపించింది.[65][66] నవంబరు 19న ఆ వారంలో ఈ ఆల్బమ్ ఓమ్ శాంతి ఓమ్ ఆడియోయొక్క స్థానాన్ని ఆక్రమించి మొదటి స్థానాన్ని పొంది[67], ఆ తర్వాత వారంలో రెండవస్థానానికి తగ్గింది.[68] కొత్తగా విడుదలయిన ఆడియోలతో గట్టి పోటీ ఎదురైనప్పటికి ఈ ఆల్బమ్ 9 వారాల పాటు మొదటిస్థానాన్ని నిలబెట్టుకుని,[69][70] 2007లో విజయవంతమైన ఆల్బమ్ లలో ఒకటిగా నిలిచింది.[71]
జబ్ వి మెట్ పాటలు రెడిఫ్స్ మరియు ఇండియా ఎఫ్.ఎమ్స్ ల 2007సంవత్సరాంతపు పట్టికలో మొదటి పది స్థానాల్లో నిలిచిన ఆల్బమ్సులో ఒకటిగా నిలిచాయి.[72][73]
పాటపాడింది/పాడినవారుసమయంగమనికలుమౌజ హి మౌజమికా సింగ్4:04షాహిద్ కపూర్ మరియు కరీనా కపూర్ ల మధ్య చిత్రీకరించబడింది.తుమ్ సే హిమోహిత్ చౌహాన్5:23షాహిద్ కపూర్ మరియు కరీనా కపూర్ ల మధ్య చిత్రీకరించబడింది.యే ఇష్క్ హైశ్రెయా ఘోషాల్4:44షాహిద్ కపూర్ మరియు కరీనా కపూర్ ల మధ్య చిత్రీకరించబడింది. ఈ పాటకు నేషనల్ ఫిల్మ్ అవార్డ్ వారి ఉత్తమ నేపధ్య గాయని పురష్కారం 2008కి గాను శ్రెయా ఘోషాల్కు లభించింది.నగాదా నగాదాసోనూ నిగమ్ & జావెద్ అలీ3:51షాహిద్ కపూర్,కరీనా కపూర్ మరియు సౌమ్యా టాండన్ ల మధ్య చిత్రీకరించబడింది.ఆవో మిలో చలోషాన్ & ఉస్తాద్ సుల్తాన్ ఖాన్5:28షాహిద్ కపూర్ మరియు కరీనా కపూర్ ల మధ్య చిత్రీకరించబడింది.ఆవోగే జబ్ తుమ్ఉస్తాద్ రషిద్ ఖాన్4:25షాహిద్ కపూర్, కరీనా కపూర్ మరియు తరుణ్ అరోరాల మధ్య చిత్రీకరించబడిన ఈ పాటను అతిథి కంపోజర్ సందేశ్ శాండిల్యా కంపోజ్ చేసారు.తుమ్ సే హి(Remix)మోహిత్ చౌహాన్4:21యే ఇష్క్ హై (Remix)అంతరా మిత్రా4:31మౌజ హి మౌజ (Remix)మికా సింగ్4:07షాహిద్ కపూర్ మరియు కరీనా కపూర్ ల మధ్య చిత్రీకరించబడింది.తుమ్ సే హి (ఇన్స్ట్ట్రుమెన్టెల్)ఇన్స్ట్ట్రుమెన్టెల్4:53
Bollywood Cinema 1920s 1920 1921 1922 1923 1924 1925 1926 1927 1928 1929 1930s 1930 1931 1932 1933 1934 1935 1936 1937 1938 1939 1940s 1940 1941 1942 1943 1944 1945 1946 1947 1948 1949 1950s 1950 1951 1952 1953 1954 1955 1956 1957 1958 1959 1960s 1960 1961 1962 1963 1964 1965 1966 1967 1968 1969 1970s 1970 1971 1972 1973 1974 1975 1976 1977 1978 1979 1980s 1980 1981 1982 1983 1984 1985 1986 1987 1988 1989 1990s 1990 1991 1992 1993 1994 1995 1996 1997 1998 1999 2000s 2000 2001 2002 2003 2004 2005 2006 2007 2008 2009 2010s 2010 2011 2012 2013 2014 2015 2016 2017 2018 2019 2020s 2020vt
వర్గం:2007 చలన చిత్రాలు వర్గం:భారతీయ చలనచిత్రాలు వర్గం:హిందీ-భాషా చలనచిత్రాలు